Diari Oficial de la Generalitat Valenciana


Sumari del DOGV 4584, del 10-09-2003 (2003/9762)

Rotlle d'apel·lació número 392/2003. Cèdula de notificació.
-----------------------------------------------------------

### Dades del document

Número de DOGV
:   4584

Data del DOGV
:   10-09-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/9762


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 392/2003. Cèdula de notificació. [2003/Q9762]
  
La Secció Sisena de l'Audiència Provincial de València ha dictat, en el rotlle d'apel·lació número 392/2003, la sentència que té l'encapçalament i la part dispositiva que es diuen tot seguit:
  
«Audiència Provincial de València
  
Secció Sisena
  
Sentència número 581
  
- President: Vicente Ortega Llorca
  
- Magistrats:
  
· Alberto Jarabo Calatayud
  
· María Mestre Ramos
  
València, 30 de juliol de 2003
  
La Secció Sisena de l'Audiència Provincial de València, integrada pels magistrats anotats al marge, sent-ne ponent María Mestre Ramos, ha vist el present recurs d'apel·lació interposat contra la sentència de data 13 de gener de 2001, dictada en les actuacions de juí declaratiu de menor quantia 379/1996, tramitades pel Jutjat de Primera Instància número 6 de València.
  
Han sigut part en el recurs, com a apel·lant, Jaime Planells Salcedo, representada pel procurador dels tribunals Javier Roldán García, i, com a apel·lada, Encarnación Aliena Balbastre i Vicente Prats Climent, representada per la procuradora dels tribunals Anunciación Vila Sanchis, assistida del lletrat José A. Benito Doménech, la Federación Provincial de Gremios Artesanos de Valencia, Ángel Ferrer Gutiérrez i José Mocholí Quilis.
  
Decisió
  
En atenció al que s'ha exposat, la Secció Sisena de l'Audiència Provincial de València, en nom del rei i per l'autoritat conferida per la Constitució aprovada pel poble espanyol, decidix:
  
1. Que estima parcialment el recurs d'apel·lació interposat per Jaime Planells Salcedo.
  
2. Que s'estima parcialment la impugnació formulada per Vicente Prats Climent i Encarnación Aliena Barbastre.
  
3. Que es revoca parcialment la sentència de data 13 de gener de 2001, en el sentit que es fixa com a import de despeses de requeriment notarial la quantitat de vint-i-cinc mil set-centes noranta pessetes (25.790 PTA) ?155 euros?, i es declaren resolts els contractes de compravenda de data 20 de setembre de 1993 subscrits entre els actors com a venedors i els codemandats Jaime Planells Salcedo, Ángel Ferrer Gutiérrez i José Mocholí Quilis com a compradors, i se'ls condemna a sotmetre's a esta declaració així com al rescabalament de danys i perjuís que es fixen a les despeses de requeriment notarial la quantitat de vint-i-cinc mil set-centes noranta pessetes (25.790 PTA) ?155 euros- i a més a més en aquelles que es determinen en execució de sentència sobre les bases establides en el fonament de dret sisé de la present resolució i amb els interessos legals, comptadors des de la data de 24 de setembre de 1995, data de la interpel·lació judicial. Amb imposició de costes als codemandats condemnats, Jaime Planells Salcedo, Ángel Ferrer Gutiérrez i José Mocholí Quilis i sense fer expressa imposició de costes en relació amb les causades pels altres codemandats.
  
4. Que no es fa expressa condemna en costes.
  
Esta és la nostra sentència, que pronunciem, manem i firmem.
  
No s'hi pot interposar recurs de cassació».
  
Esta cèdula es publica en el Diari Oficial de la Generalitat Valenciana, a fi de notificar a la part incompareguda, Prefabricados Naves y Vivienda, SA, Federación Provincial de Gremio de Artesanos de Valencia, José Mocholí Quilis, Guada Litografía, SL, Iport-Export Aex, SL, Alfredo Serrano Espigares, Sergio del Carmen Ormeno Ortega, Alicia Cuevas Allendes, Ángel Utrillas Jarque, Vicente Martí Roca, Enrique Roig Olmos, Francisco José Nebot Miralles, Comercial Denes, SL, Francisco Tellez García i Juan Merino Aparicio.